Berlins våpen

Berlins våpen er våpen både for byen og for delstaten Berlin. Da byen og delstaten har sammenfallende grenser forekommer i praksis ingen konflikt som følge av dette.

Våpenet viser Berlins bjørn. Bjørnen var ikke byens opprinnelige symbol, men den har utkonkurrert andre kjennemerker. Brandenburgs og Preussens ørner konkurrerte tidligere om plassen med bjørnen som Berlins logo. Årsaken til at bjørnen ble brukt er uklar. Det nåværende våpenet ble etablert i 1954 i Vest-Berlin og i Øst-Berlin ble det brukt et liknende motiv i våpenet.

Berlins bydeler bruker sine egne våpen ved siden av byvåpenet.

Kultur i Berlin
Tyske våpen (heraldikk)